9. การจัดการ

1.  โครงสร้างองค์กรของบริษัท ณ วันที่ 31 ธันวาคม 2550

[]

9.2 โครงสร้างการจัดการ

โครงสร้างกรรมการมี 3 ชุด ประกอบด้วยคณะกรรมการบริษัท คณะกรรมการบริหาร
และคณะกรรมการตรวจสอบมีรายละเอียดดังนี้

1.  คณะกรรมการบริษัท

ณ วันที่ 31 ธันวาคม 2550 บริษัท มีกรรมการทั้งหมดจำนวน 9 ท่าน ประกอบด้วย

+----+-------------------------+--------------------------------------+
| ลำ | รายชื่อ                   | ตำแหน่ง                               |
| ดับ |                         |                                      |
+====+=========================+======================================+
| 1. | นายสนิท วรปัญญา           | ประธานกรรมการ / ประธานกรรมการตรวจสอบ |
|    |                         | /                                    |
|    |                         |                                      |
|    |                         | กรรมการอิสระ                          |
+----+-------------------------+--------------------------------------+
| 2. | นายสุธรรม มลิลา           | กรรมการตรวจสอบ / กรรมการอิสระ         |
+----+-------------------------+--------------------------------------+
| 3. | นางสาวนงราม เลาหอารีดิลก  | กรรมการตรวจสอบ / กรรมการอิสระ         |
+----+-------------------------+--------------------------------------+
| 4. | นายพงษ์ชัย อมตานนท์        | กรรมการผู้จัดการ/กรรมการบริหาร           |
+----+-------------------------+--------------------------------------+
| 5. | นางรังษี เลิศไตรภิญโญ       | รองกรรมการผู้จัดการ/กรรมการบริหาร        |
+----+-------------------------+--------------------------------------+
| 6. | นายบุญญา ตันติพานิชพันธ์      | กรรมการ/กรรมการบริหาร                 |
+----+-------------------------+--------------------------------------+
| 7. | นางมาทินี วันดีภิรมย์         | กรรมการ                              |
+----+-------------------------+--------------------------------------+
| 8. | นายแกลิก อมตานนท์         | กรรมการ                              |
+----+-------------------------+--------------------------------------+
| 9. | นางสาวชลธิชา ศิริพงษ์ปรีดา   | กรรมการ                              |
+----+-------------------------+--------------------------------------+

กรรมการผู้มีอำนาจลงนามแทนบริษัท

นายพงษ์ชัย อมตานนท์ ลงลายมือชื่อ ร่วมกับนาย แกลิก อมตานนท์ หรือนางรังษี เลิศไตรภิญโญ
หรือนางมาทินี วันดีภิรมย์ รวมเป็นสองคน และประทับตราสำคัญของบริษัท

อำนาจหน้าที่ของคณะกรรมการบริษัท

คณะกรรมการมีอำนาจและหน้าที่และความรับผิดชอบในการจัดการบริษัท ให้เป็นไปตามกฎหมาย
วัตถุประสงค์และข้อบังคับของบริษัท
ตลอดจนมติของที่ประชุมผู้ถือหุ้นที่ชอบด้วยกฎหมายด้วยความซื่อสัตย์สุจริตและระมัดระวังรักษาผลประโยชน์ของบริษัท
โดยสรุปอำนาจหน้าที่และความรับผิดชอบที่สำคัญได้ดังนี้

1.  จัดให้มีการประชุมผู้ถือหุ้นเป็นการประชุมสามัญประจำปี ภายใน 4
    เดือนนับแต่วันสิ้นสุดรอบระยะเวลาบัญชีของบริษัท

2.  จัดให้มีการประชุมคณะกรรมการอย่างน้อย 3 เดือนต่อครั้ง

3.  จัดให้มีการทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท
    ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

4.  คณะกรรมการอาจมอบอำนาจให้กรรมการคนหนึ่งหรือหลายคนหรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้
    โดยอยู่ภายใต้การควบคุมของคณะกรรมการหรืออาจมอบอำนาจ
    เพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขบุคคลที่ได้รับมอบอำนาจหรืออำนาจนั้น
    ๆ ได้เมื่อเห็นสมควร

  ทั้งนี้ คณะกรรมการอาจมอบอำนาจให้ คณะกรรมการบริหาร มีอำนาจหน้าที่ในการปฏิบัติงานต่าง
  ๆ โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
  ซึ่งการมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหารสามารถพิจารณาและอนุมัติรายการที่คณะกรรมการบริหารหรือบุคคลที่อาจมีความขัดแย้งมีส่วนได้เสีย
  หรือมีความขัดแย้งทางผลประโยชน์อื่นใดทำกับบริษัทหรือบริษัทย่อย
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการพิจารณาและอนุมัติไว้แล้ว

5.  กำหนดเป้าหมาย แนวทาง นโยบาย แผนงานและงบประมาณของบริษัท
    ควบคุมกำกับดูแลการบริหารและการจัดการของคณะกรรมการบริหาร
    ให้เป็นไปตามนโยบายที่ได้รับมอบหมาย เว้นแต่ในเรื่องดังต่อไปนี้
    คณะกรรมการต้องได้รับมติอนุมัติจากที่ประชุมผู้ถือหุ้นก่อนการดำเนินการ อันได้แก่
    เรื่องที่กฎหมายกำหนดให้ต้องได้รับมติอนุมัติจากที่ประชุม ผู้ถือหุ้น เช่น การเพิ่มทุน การลดทุน
    การออกหุ้นกู้ การขายหรือโอนกิจการของบริษัท ทั้งหมดหรือบางส่วนที่สำคัญให้แก่บุคคลอื่น
    หรือการซื้อหรือรับโอนกิจการของบริษัทอื่นมาเป็นของบริษัทการแก้ไขหนังสือบริคณห์สนธิหรือข้อบังคับ
    เป็นต้น

  นอกจากนี้
  คณะกรรมการยังมีขอบเขตหน้าที่ในการกำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ อาทิเช่น การทำรายการที่เกี่ยวโยงกัน
  และการซื้อหรือขายทรัพย์สินที่สำคัญตามกฎเกณฑ์ของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท

6.  พิจารณาโครงสร้างการบริหารงาน แต่งตั้งคณะกรรมการบริหาร ประธานกรรมการบริหาร
    และคณะกรรมการอื่นตามความเหมาะสม

7.  ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

8.  กรรมการจะต้องไม่ประกอบกิจการอันมีสภาพอย่างเดียวกัน
    และเป็นการแข่งขันกับกิจการของบริษัท หรือเข้าเป็นหุ้นส่วนในห้างหุ้นส่วนสามัญ
    หรือเป็นหุ้นส่วนไม่จำกัดความรับผิดในห้างหุ้นส่วนจำกัด หรือเป็นกรรมการของบริษัทเอกชน
    หรือบริษัทอื่นที่ประกอบกิจการอันมีสภาพอย่างเดียวกัน
    และเป็นการแข่งขันกับกิจการของบริษัทไม่ว่าจะทำเพื่อประโยชน์ตนหรือเพื่อประโยชน์ผู้อื่น
    เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

9.  กรรมการต้องแจ้งให้บริษัททราบโดยไม่ชักช้า
    หากมีส่วนได้เสียไม่ว่าโดยตรงหรือโดยอ้อมในสัญญาที่บริษัททำขึ้น
    หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

    1.  คณะกรรมการบริหารของบริษัท

ณ วันที่ 31 ธันวาคม 2550 บริษัทมีกรรมการบริหาร 3 ท่าน ประกอบด้วย

+----+-------------------------+--------------------------------------+
| ลำ | รายชื่อ                   | ตำแหน่ง                               |
| ดับ |                         |                                      |
+----+-------------------------+--------------------------------------+
| 1. | นายพงษ์ชัย อมตานนท์        | ประธานกรรมการบริหาร                   |
+----+-------------------------+--------------------------------------+
| 2. | นางรังษี เลิศไตรภิญโญ       | กรรมการบริหาร                         |
+----+-------------------------+--------------------------------------+
| 3. | นายบุญญา ตันติพานิชพันธ์      | กรรมการบริหาร                         |
+----+-------------------------+--------------------------------------+

ขอบเขต หน้าที่ ความรับผิดชอบ ของกรรมการบริหาร

ตามมติที่ประชุมคณะกรรมการครั้งที่ 1/2548 ของบริษัท ฟอร์ท คอร์ปอเรชั่น จำกัด (มหาชน)
เมื่อวันที่ 18 กรกฎาคม 2548 ได้กำหนดขอบเขต หน้าที่ ความรับผิดชอบของคณะกรรมการบริหาร
ซึ่งสรุปอำนาจหน้าที่และความรับผิดชอบที่สำคัญได้ดังนี้

1.  ดำเนินกิจการและบริหารกิจการของบริษัทตามวัตถุประสงค์ ข้อบังคับ นโยบาย ระเบียบ
    ข้อกำหนด คำสั่ง และมติของที่ประชุมคณะกรรมการ
    และ/หรือมติที่ประชุมผู้ถือหุ้นของบริษัททุกประการ

2.  พิจารณากำหนดนโยบาย ทิศทาง และกลยุทธ์ การดำเนินธุรกิจของบริษัท
    กำหนดแผนการเงินงบประมาณ การบริหารทรัพยากรบุคคล
    การลงทุนด้านเทคโนโลยีสารสนเทศ การขยายงาน การประชาสัมพันธ์
    และควบคุมกำกับดูแลให้การดำเนินงานของคณะทำงานที่แต่งตั้งบรรลุตามเป้าหมาย

3.  พิจารณาเรื่องการจัดสรรงบประมาณประจำปีตามที่ฝ่ายจัดการเสนอก่อนที่จะนำเสนอให้คณะกรรมการบริษัทพิจารณาและอนุมัติ
    ทั้งนี้ให้รวมถึงการพิจารณาและอนุมัติการเปลี่ยนแปลงและเพิ่มเติมงบประมาณรายจ่ายประจำปีในระหว่างที่ไม่มีการประชุมคณะกรรมการบริษัทและให้นำเสนอคณะกรรมการบริษัท
    เพื่อทราบในที่ประชุมคราวต่อไป

4.  มีอำนาจพิจารณาอนุมัติ การใช้จ่ายเงินในการดำเนินการตามปกติธุรกิจของบริษัท (เช่น
    การจัดซื้อทรัพย์สิน เครื่องจักร ยานพาหนะ) ยกเว้นการสั่งซื้อวัตถุดิบ
    ในวงเงินสำหรับแต่ละรายการไม่เกิน 20 ล้านบาท

5.  อนุมัติการใช้จ่ายเงินลงทุนที่สำคัญ ๆ
    ที่ได้กำหนดไว้ในงบประมาณรายจ่ายประจำปีตามที่จะได้รับมอบหมายจากคณะกรรมการบริษัท
    หรือตามที่คณะกรรมการบริษัทได้เคยมีมติอนุมัติในหลักการไว้แล้ว

6.  มีอำนาจพิจารณาอนุมัติการกู้ยืมเงิน การจัดหาวงเงินสินเชื่อ หรือการออกตราสารหนี้
    รวมถึงการให้หลักประกัน การค้ำประกันเงินกู้หรือสินเชื่อ หรือการขอสินเชื่อใด ๆ ของบริษัท
    ในวงเงินไม่เกิน 50 ล้านบาท

7.  เป็นคณะที่ปรึกษาฝ่ายจัดการในเรื่องเกี่ยวกับนโยบายด้านการเงิน การตลาด
    การบริหารงานบุคคล และด้านการปฏิบัติการอื่นๆ

8.  กำหนดโครงสร้างองค์กร อำนาจการบริหารองค์กร รวมถึงการแต่งตั้ง การว่าจ้าง
    การโยกย้าย การกำหนดเงินค่าจ้าง ค่าตอบแทน โบนัสพนักงานระดับผู้บริหาร
    และการเลิกจ้าง

9.  ให้มีอำนาจในการมอบอำนาจให้กรรมการคนหนึ่ง หรือหลายคน
    หรือบุคคลอื่นใดปฏิบัติการอย่างหนึ่ง อย่างใด
    โดยอยู่ภายใต้การควบคุมของคณะกรรมการบริหาร หรืออาจมอบอำนาจเพื่อให้บุคคลดังกล่าว
    มีอำนาจตามที่คณะกรมการบริหารเห็นสมควร
    และภายในระยะเวลาที่คณะกรรมการบริหารเห็นสมควร ซึ่งคณะกรรมการอาจยกเลิก เพิกถอน
    เปลี่ยนแปลง หรือแก้ไข บุคคลที่ได้รับมอบอำนาจ หรืออำนาจนั้น ๆ ได้เห็นสมควร

10. ดำเนินการอื่นใด ๆ ตามที่คณะกรรมการบริษัทมอบหมายเป็นคราว ๆ ไป

ทั้งนี้ อำนาจของคณะกรรมการบริหารจะไม่รวมถึงการอนุมัติรายการใดที่อาจมีความขัดแย้ง
หรือรายการใดที่คณะกรรมการบริหาร หรือบุคคลที่เกี่ยวโยงกันกับคณะกรรมการบริหารมีส่วนได้เสีย
หรือ ผลประโยชน์ในลักษณะอื่นใดขัดแย้งกับบริษัท หรือบริษัทย่อย
ตามกฎเกณฑ์ของตลาดหลักทรัพย์แห่งประเทศไทยซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

1.  คณะกรรมการตรวจสอบ (Audit committee)

ณ วันที่ 31 ธันวาคม 2550 บริษัทมีคณะกรรมการตรวจสอบ ดังนี้

+----+-------------------------+--------------------------------------+
| ลำ | รายชื่อ                   | ตำแหน่ง                               |
| ดับ |                         |                                      |
+----+-------------------------+--------------------------------------+
| 1. | นายสนิท วรปัญญา           | ประธานกรรมการตรวจสอบ                 |
+----+-------------------------+--------------------------------------+
| 2. | นายสุธรรม มลิลา           | กรรมการตรวจสอบ                       |
+----+-------------------------+--------------------------------------+
| 3. | นางสาวนงราม เลาหอารีดิลก  | กรรมการตรวจสอบ                       |
+----+-------------------------+--------------------------------------+

ขอบเขตอำนาจหน้าที่ของคณะกรรมการตรวจสอบ

ตามมติที่ประชุมคณะกรรมการครั้งที่ 3/2548 ของบริษัท จีเนียส คอมมูนิเคชั่น ซีสเต็ม จำกัด
เมื่อวันที่ 18 เมษายน 2548 ได้กำหนดขอบเขต หน้าที่ ความรับผิดชอบของกรรมการตรวจสอบ
ซึ่งสามารถสรุปได้ดังนี้

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทก็ได้

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชีภายนอกและผู้ตรวจสอบภายใน (ถ้ามี)

3.  สอบทานการปฏิบัติของบริษัท ให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี โดยคำนำถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัท

5.  พิจารณาการเปิดเผยข้อมูลของบริษัท
    ในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย
    เช่น ทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร
    ทบทวนร่วมกับผู้บริหารของบริษัทในรายงานสำคัญ ๆ
    ที่ต้องเสนอต่อสาธารณชนตามที่กฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

7.  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานกรรมการตรวจสอบ
    รายการดังกล่าวควรประกอบด้วยข้อมูลดังต่อไปนี้

    1.  ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความถูกต้อง
        ครบถ้วน เป็นที่เชื่อถือได้

    2.  ความเห็นเกี่ยวกับความเพียงพอของระบบการควบคุมภายในของบริษัท

    3.  เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

    4.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

    5.  รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

8.  รายงานการดำเนินงานของคณะกรรมการตรวจสอบให้คณะกรรมการทราบอย่างน้อยปีละหนึ่งครั้ง

9.  มีอำนาจในการดำเนินการตรวจสอบและสอบสวนตามที่จำเป็นในเรื่องต่าง ๆ
    รวมถึงการแสวงหาความเห็นที่เป็นอิสระจากที่ปรึกษาทางวิชาชีพอื่นใด
    เมื่อเห็นว่าจำเป็นด้วยค่าใช้จ่ายของบริษัท
    เพื่อให้การปฏิบัติงานภายใต้หน้าที่ความรับผิดชอบสำเร็จลุล่วงด้วยดี

คุณสมบัติกรรมการตรวจสอบ/กรรมการอิสระ

1.  ถือหุ้น ไม่เกิน 5% ของจำนวนหุ้นที่มีสิทธิออกเสียง ในบริษัท บริษัทใหญ่ บริษัทย่อย
    บริษัทร่วมหรือบุคคลที่อาจมีความขัดแย้ง

2.  ไม่เป็นลูกจ้าง พนักงาน  ที่ปรึกษา หรือผู้มีอำนาจควบคุม ของบริษัท  บริษัทใหญ่
    บริษัทย่อยบริษัทร่วม หรือ บุคคลที่อาจมีความขัดแย้ง

3.  ไม่มีความสัมพันธ์ทางสายโลหิต ทางการสมรส หรือ
    โดยการจดทะเบียนตามกฎหมายกับบุคคลที่อาจมีความขัดแย้ง

4.  ไม่มีความสัมพันธ์ทางธุรกิจกับ บริษัท บริษัทใหญ่ บริษัทย่อย บริษัทร่วม หรือ
    บุคคลที่อาจมีความขัดแย้ง ในลักษณะที่อาจเป็นการขัดขวางการใช้วิจารณญาณอย่างอิสระ

5.  ไม่มีลักษณะอื่นใดที่ทำให้
    ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

    2.  คณะผู้บริหาร

ผู้บริหารของบริษัท ณ วันที่ 31 ธันวาคม 2550 ประกอบด้วย

+----+-------------------------+--------------------------------------+
| ลำ | รายชื่อ                   | ตำแหน่ง                               |
| ดับ |                         |                                      |
+====+=========================+======================================+
| 1. | นายพงษ์ชัย อมตานนท์        | กรรมการผู้จัดการ /                      |
|    |                         | ผู้อำนวยการฝ่ายบริหารบริษัทในเครือ          |
|    |                         |                                      |
|    |                         | (รักษาการ)                            |
|    |                         | ผู้อำนวยการฝ่ายการตลาดและบริการ          |
+----+-------------------------+--------------------------------------+
| 2. | นางรังษี เลิศไตรภิญโญ       | รองกรรมการผู้จัดการ                     |
+----+-------------------------+--------------------------------------+
| 3. | นายปราโมทย์ พันธินา        | ผู้อำนวยการฝ่ายผลิต                      |
+----+-------------------------+--------------------------------------+
| 4. | นายสวัสดิ์ เอิบโชคชัย        | ผู้อำนวยการฝ่ายวิจัยและพัฒนา               |
+----+-------------------------+--------------------------------------+
| 5. | นายอมร อึ้งสกุลปรีชา        | ผู้อำนวยการฝ่ายบัญชีและการเงิน             |
+----+-------------------------+--------------------------------------+
| 6. | นางสุชาดา ถ้วนสมบูรณ์       | (รักษาการ)ผู้อำนวยการฝ่ายบริหารสำนักงาน    |
+----+-------------------------+--------------------------------------+

3.  การสรรหากรรมการและผู้บริหาร

บริษัทไม่มีคณะกรรมการสรรหา การเลือกตั้งคณะกรรมการของบริษัท จะกระทำโดยที่ประชุมผู้ถือหุ้น
ตามหลักเกณฑ์และวิธีการดังนี้

1.  ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียงตามจำนวนหุ้นที่ตนถือ

2.  ในการเลือกตั้งกรรมการบริษัท วิธีการออกเสียงลงคะแนน
    อาจใช้การลงคะแนนเสียงให้แก่ผู้ได้รับการเสนอชื่อเป็นรายบุคคล
    หรือหลายคนในคราวเดียวกันแล้วแต่ที่ประชุมผู้ถือหุ้นจะเห็นสมควร
    แต่ในการออกเสียงลงคะแนนหรือมีมติใด ๆ
    ผู้ถือหุ้นแต่ละคนจะใช้สิทธิตามคะแนนเสียงที่มีอยู่ทั้งหมดตามข้อ 1
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  การออกเสียงลงคะแนนเพื่อการเลือกตั้งกรรมการ จะต้องเป็นไปตามคะแนนเสียงส่วนใหญ่
    หากมีคะแนนเสียงเท่ากัน ให้ผู้ที่เป็นประธานที่ประชุมมีเสียงชี้ขาดเพิ่มขึ้นอีกหนึ่งเสียง

ขอบเขต หน้าที่ ความรับผิดชอบ ของกรรมการผู้จัดการ

ตามมติที่ประชุมคณะกรรมการบริษัทครั้งที่ 1/2548 เมื่อวันที่ 18 กรกฎาคม 2548
กรรมการผู้จัดการมีอำนาจหน้าที่และความรับผิดชอบในการบริหารงานในเรื่องเกี่ยวกับการดำเนินงานตามปกติธุระและงานบริหารของบริษัท
โดยสรุปอำนาจหน้าที่และความรับผิดชอบที่สำคัญได้ดังนี้

1.  ควบคุมดูแลการดำเนินกิจการและ/หรือบริหารงานประจำวันของบริษัท

2.  ดำเนินการหรือปฏิบัติงานให้เป็นไปตามนโยบาย แผนงาน
    และงบประมาณที่ได้รับอนุมัติจากคณะกรรมการและ/หรือคณะกรรมการบริหารของบริษัท

3.  เป็นผู้รับมอบอำนาจของบริษัทในการบริหารกิจการของบริษัทให้เป็นตามวัตถุประสงค์ ข้อบังคับ
    นโยบาย ระเบียบ ข้อกำหนด คำสั่ง
    มติที่ประชุมผู้ถือหุ้นและ/หรือมติที่ประชุมคณะกรรมการและ/หรือคณะกรรมการบริหารของบริษัททุกประการ

4.  ให้มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง
    และ/หรือการมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท
    และ/หรือบริษัทได้กำหนดไว้

5.  ติดตามและประเมินผลการดำเนินงานของบริษัทอย่างสม่ำเสมอ
    เพื่อป้องกันความเสี่ยงจากปัจจัยต่าง ๆ ไม่ว่าภายในและภายนอกบริษัท

6.  พิจารณาการเข้าทำสัญญาเกี่ยวกับธุรกิจของบริษัท และสัญญาต่าง ๆ
    ซึ่งเป็นผลประโยชน์ต่อกิจการของบริษัท รวมทั้งกำหนดขั้นตอนและวิธีการจัดทำสัญญาดังกล่าว
    เพื่อนำเสนอต่อคณะกรรมการบริหารและ/หรือคณะกรรมการบริษัท

7.  มีอำนาจพิจารณาอนุมัติการใช้จ่ายเงินในการดำเนินการ ตามปกติธุรกิจของบริษัท (เช่น
    การจัดซื้อทรัพย์สิน เครื่องจักร ยานพาหนะ) ยกเว้นการสั่งซื้อวัตถุดิบ
    ในวงเงินสำหรับแต่ละรายการไม่เกิน 10 ล้านบาท

8.  พิจารณาจัดสรร เงินบำเหน็จ เงินรางวัล หรือผลตอบแทนต่าง ๆ
    ซึ่งได้รับอนุมัติจากคณะกรรมการบริษัทแล้วแก่พนักงานหรือลูกจ้างของบริษัท หรือบุคคลใดๆ
    ที่กระทำกิจการให้บริษัท

9.  มีอำนาจพิจารณาว่าจ้างพนักงาน และบรรจุแต่งตั้ง ตลอดจนการโอน
    โยกย้ายข้ามสายงาน/ฝ่าย/แผนก หรือการพ้นจากการเป็นพนักงาน กำหนดอัตราค่าจ้าง
    ค่าตอบแทน เงินโบนัส รวมถึงสวัสดิการ
    เกี่ยวกับพนักงานทั้งหมดของบริษัทยกเว้นพนักงานระดับผู้บริหาร

10. มีอำนาจ ออกคำสั่ง ระเบียบ ประกาศ บันทึก
    เพื่อให้การปฏิบัติงานเป็นไปตามนโยบายและผลประโยชน์ของบริษัท และเพื่อรักษาระเบียบ
    วินัย การทำงานภายในองค์กร

11. ปฏิบัติหน้าที่อื่น ๆ ตามที่ได้รับมอบหมาย จากคณะกรรมการบริษัทเป็นคราว ๆ ไป

ทั้งนี้ อำนาจตลอดจนการมอบอำนาจแก่บุคคลอื่นที่เห็นสมควร
จะไม่รวมถึงอำนาจและ/หรือการมอบอำนาจในการอนุมัติรายการใดที่ตนหรือบุคคลที่อาจมีความขัดแย้ง
มีส่วนได้เสียหรือผลประโยชน์ในลักษณะอื่นใดขัดแย้งกับบริษัทหรือบริษัทย่อยตามกฎเกณฑ์ของตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

2.  ค่าตอบแทนกรรมการและผู้บริหาร

    1.  ค่าตอบแทนที่เป็นตัวเงิน

  -------------------------------------------- --------------- --------------- --------------
  ค่าตอบแทนกรรมการบริษัท                          ปี 2548          ปี 2549          ปี 2550

  ค่าตอบแทนรวมของกรรมการบริษัททุกคนในฐานะกรรมการ   923,400         654,000         750,000
  (บาท)*                                                                       

  จำนวนกรรมการบริษัท (ราย)                       8               9               9

  รูปแบบค่าตอบแทน                                -ไม่มี-           เงินสด           เงินสด
  -------------------------------------------- --------------- --------------- --------------

หมายเหตุ: * ในการประชุมกรรมการบริษัท ครั้งที่ 1/2550 เมื่อวันที่ 26 กุมภาพันธ์ 2550
ที่ประชุมมีมติให้กำหนดเบี้ยประชุมและค่าตอบแทนกรรมการอิสระ / กรรมการตรวจสอบ ดังนี้

1.  ค่าเบี้ยประชุมคณะกรรมการบริษัท

    -   ประธานคณะกรรมการบริษัท 12,000 บาท/การเข้าร่วมประชุมหนึ่งครั้ง

    -   กรรมการบริษัท 10,000 บาท/การเข้าร่วมประชุมหนึ่งครั้ง

2.  ค่าเบี้ยประชุมคณะกรรมการตรวจสอบ

    -   ประธานคณะกรรมการตรวจสอบ 30,000 บาท/การเข้าร่วมประชุมหนึ่งครั้ง

    -   กรรมการตรวจสอบ 28,000 บาท/การเข้าร่วมประชุมหนึ่งครั้ง

  ---------------------------------------------------------------------------------------------------------------------------------------
  ค่าตอบแทนผู้บริหาร           ปี 2548                               ปี 2549                               ปี 2550
  ------------------------ ------------------------------------ ------------------------------------ ------------------------------------
  ค่าตอบแทนรวมของผู้บริหาร     18.17                                27.21                                27.99
  (ล้านบาท)                                                                                           

  จำนวนผู้บริหาร (ราย)        10                                   10                                   10

  รูปแบบค่าตอบแทนที่เป็นตัวเงิน   เงินเดือน                              เงินเดือน                              เงินเดือน
                           ค่าประกันสังคมและกองทุนสำรองเลี้ยงชีพโบนัส   ค่าประกันสังคมและกองทุนสำรองเลี้ยงชีพโบนัส   ค่าประกันสังคมและกองทุนสำรองเลี้ยงชีพโบนัส
                           ค่าน้ำมันและค่าซ่อมบำรุงรถประจำตำแหน่ง      ค่าน้ำมันและค่าซ่อมบำรุงรถประจำตำแหน่ง      ค่าน้ำมันและค่าซ่อมบำรุงรถประจำตำแหน่ง

  รูปแบบค่าตอบแทนอื่น          รถประจำตำแหน่ง โทรศัพท์มือถือ             รถประจำตำแหน่ง โทรศัพท์มือถือ             รถประจำตำแหน่ง โทรศัพท์มือถือ
  ---------------------------------------------------------------------------------------------------------------------------------------

1.  ค่าตอบแทนอื่น

  -ไม่มี-

3.  การกำกับดูแลกิจการ

บริษัท ได้มีการกำหนดหลักเกณฑ์การกำกับดูแลกิจการที่ดี ซึ่งมีความสำคัญต่อบริษัทจดทะเบียน
โดยแสดงให้เห็นถึงการมีระบบบริหารจัดการที่มีประสิทธิภาพ โปร่งใส ตรวจสอบได้
โดยช่วยสร้างความเชื่อมั่นและความมั่นใจต่อผู้ถือหุ้น ผู้ลงทุน ผู้มีส่วนได้เสียและผู้ที่เกี่ยวข้องทุกฝ่าย
ดังนั้นการกำกับดูแลกิจการที่ดีจึงเป็นเครื่องมือ
เพื่อเพิ่มมูลค่าและส่งเสริมการเติบโตอย่างยั่งยืนของบริษัท โดยบริษัท
กำหนดนโยบายที่จะนำแนวทางปฏิบัติเกี่ยวกับหลักการกำกับดูแลกิจการที่ดีสำหรับบริษัทจดทะเบียน ปี
2549 ตามที่ตลาดหลักทรัพย์กำหนดมาเป็นแนวทางในการปฏิบัติ
ซึ่งประกอบด้วยหลักการและแนวปฏิบัติที่ดีเกี่ยวกับการกำกับดูแลกิจการ ซึ่งเนื้อหาแบ่งเป็น 5 หมวด
ดังนี้

หมวดที่ 1

สิทธิของผู้ถือหุ้น

1. บริษัท ได้ตระหนักถึงความสำคัญของสิทธิของผู้ถือหุ้น
โดยได้กำหนดนโยบายการกำกับดูแลกิจการที่ดี
โดยวางหลักการในการปฏิบัติต่อผู้ถือหุ้นอย่างเป็นธรรม
และเป็นไปตามกฎหมายมาโดยตลอดระยะเวลาที่ได้เข้าตลาดหลักทรัพย์ด้วยความเป็นธรรมเสมอมา
เช่น สิทธิในการซื้อขายและโอนหุ้น สิทธิในการรับเงินปันผล
สิทธิในการได้รับข่าวสารข้อมูลของบริษัท สิทธิในการเข้าร่วมประชุมผู้ถือหุ้น
สิทธิในการออกเสียงลงคะแนนในวาระต่างๆ ที่พิจารณาสิทธิในการมอบฉันทะให้ผู้อื่นเข้าประชุมแทน
สิทธิในการแต่งตั้งกรรมการและผู้สอบบัญชี
สิทธิในการแสดงความคิดเห็นและซักถามกรรมการในที่ประชุมผู้ถือหุ้น
และสิทธิในการเสนอวาระการประชุมและเสนอชื่อกรรมการล่วงหน้า เป็นต้น

2. บริษัท มีการให้ข้อมูล วัน เวลา สถานที่และวาระการประชุม
ตลอดจนข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุมแก่ผู้ถือหุ้นเป็นการล่วงหน้าอย่างเพียงพอและทันเวลา
และได้แจ้งให้ผู้ถือหุ้นทราบกฎเกณฑ์ต่างๆ ที่ใช้ในการประชุม ขั้นตอนการออกเสียงลงมติ
รวมถึงการเผยแพร่ข้อมูลดังกล่าวไว้ใน Website ของบริษัทเป็นการล่วงหน้าในปี 2551 นี้
บริษัทได้ให้สิทธิในการเสนอวาระการประชุมและเสนอชื่อกรรมการล่วงหน้าก่อนการประชุมสามัญผู้ถือหุ้นเป็นปีแรก
แต่อย่างไรก็ตามทางบริษัท จะมีการปรับปรุงและสร้างความเชื่อมั่นและมั่นใจต่อผู้ถือหุ้น ผู้ลงทุน
ผู้มีส่วนได้เสียและผู้เกี่ยวข้องทุกฝ่ายอย่างเท่าเทียมกันและเป็นธรรม
โดยคำนึงถึงสิทธิของผู้ถือหุ้นเป็นสำคัญ

  การกำหนดวัน เวลา และสถานที่ประชุมผู้ถือหุ้น

  บริษัท จัดการประชุมผู้ถือหุ้นสามัญประจำปีภายใน 4 เดือนนับจากวันสิ้นงวดบัญชีประจำปี
  โดยผ่านการลงมติอนุมัติจากคณะกรรมการบริษัท
  โดยจะกำหนดวันเวลาและสถานที่ที่สะดวกแก่การเดินทางและเหมาะสมกับเวลา
  ทั้งนี้บริษัทได้เปิดโอกาสให้ผู้ถือหุ้นได้ทำการศึกษาสารสนเทศของบริษัทล่วงหน้าทางเว็บไซต์ของตลาดหลักทรัพย์และเว็บไซต์ของบริษัท
  ( www.forth.co.th )

  การส่งหนังสือเชิญประชุม

  บริษัทจะจัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
  ให้ผู้ถือหุ้นทราบล่วงหน้าก่อน 7 วัน และได้แนบเอกสารประกอบเพิ่มเติมต่างๆ
  เพื่อแจ้งให้ผู้ถือหุ้นทราบถึงกฎเกณฑ์ต่างๆ ที่ใช้ในการประชุม ขั้นตอนการออกเสียงลงมติ ทั้งนี้
  บริษัท
  จะจัดให้มีการเผยแพร่ข้อมูลดังกล่าวไว้ในเวปไซด์ของบริษัทเป็นการล่วงหน้าก่อนได้รับเอกสารการประชุมด้วย
  เพื่อเป็นการเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้าได้อย่างเพียงพอก่อนได้รับข้อมูลในรูปแบบเอกสารจากบริษัท

  การเข้าร่วมประชุม

  บริษัท
  จะแจ้งรายละเอียดเกี่ยวกับหลักฐานที่จำเป็นที่ผู้ถือหุ้นจะต้องนำมาแสดงตนในการเข้าร่วมประชุมหรือหลักฐานการมอบอำนาจจากผู้ถือหุ้นเพื่อได้ใช้สิทธิในการเข้าร่วมประชุมและออกเสียงในการประชุมผู้ถือหุ้น
  ประธานกรรมการได้เปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัท
  สามารถซักถามแสดงความคิดเห็นและข้อเสนอแนะต่างๆ อย่างทั่วถึง

  การเปิดโอกาสให้ผู้ถือหุ้นลงมติ ซักถามและแสดงความคิดเห็นและการบันทึกรายงานการประชุม

  ประธานกรรมการในที่ประชุมได้จัดสรรเวลาอย่างเพียงพอและดำเนินการประชุมอย่างเหมาะสมและโปร่งใส
  โดยระหว่างการประชุมในแต่ละวาระ
  ประธานกรรมการจะเปิดโอกาสให้ผู้ถือหุ้นได้แสดงความคิดเห็นและซักถามอย่างทั่วถึงในเวลาที่เหมาะสม
  ก่อนจะได้ลงคะแนนและสรุปมติที่ประชุมของแต่ละวาระการออกเสียงลงคะแนนในที่ประชุมผู้ถือหุ้น
  บริษัท จะนับ 1 หุ้นเป็น 1 เสียง และถือเสียงข้างมากเป็นมติวาระปกติ
  ถ้าคะแนนเสียงเท่ากันให้ประธานที่ประชุมเป็นผู้ชี้ขาดอีกเสียงหนึ่งต่างหากนอกเหนือจากการออกเสียงในฐานะเป็นผู้ถือหุ้น
  สำหรับการออกเสียงลงคะแนนในวาระพิเศษ ให้เป็นไปตามข้อบังคับของบริษัท
  หรือกฎหายและข้อบังคับของหน่วยงานที่เกี่ยวข้องกำหนด ในการออกเสียงลงคะแนน บริษัท
  จะใช้บัตรลงคะแนน และเก็บบัตรลงคะแนนเหล่านี้ไว้พื่อให้สามารถตรวจสอบได้ภายหลัง
  รวมทั้งบริษัท จะทำการบันทึกมติที่ประชุมโดยแบ่งเป็นจำนวนเสียงที่เห็นชอบ
  ไม่เห็นชอบและงดออกเสียงในแต่ละวาระไว้เป็นลายลักษณ์อักษร ในรายงานการประชุม
  รวมทั้งบันทึกเทปวีดีโอ
  การประชุมผู้ถือหุ้นไว้ด้วยกรณีที่ผู้ถือหุ้นคนใดมีส่วนได้เสียเป็นพิเศษในวาระการประชุมเรื่องใด
  ผู้ถือหุ้นท่านนั้นจะถูกห้ามออกเสียงลงคะแนนในเรื่องนั้น

  ซึ่งในปี 2550 บริษัทได้จัดประชุมสามัญผู้ถือหุ้นวันพุธที่ 28 มีนาคม 2550
  มีกรรมการเข้าร่วมประชุม 8 ท่าน ขาดประชุม 1 ท่าน จากกรรมการทั้งหมด 9 ท่าน
  โดยกรรมการที่ดำรงตำแหน่งในคณะกรรมการต่างๆ
  ได้ร่วมชี้แจงรายละเอียดที่เกี่ยวข้องกับวาระต่างๆ รวมถึงตอบข้อซักถามของผู้ถือหุ้นด้วย

หมวดที่ 2

การปฏิบัติต่อผู้ถือหุ้นอย่างเท่าเทียมกัน

บริษัท เล็งเห็นถึงความสำคัญของการให้สิทธิขั้นพื้นฐานในการปฏิบัติต่อผู้ถือหุ้นอย่างเท่าเทียมกัน
ดังนั้น บริษัท จึงมีนโยบายสนับสนุนให้มีการปฏิบัติต่อผู้ถือหุ้นอย่างเท่าเทียมกัน
โดยเปิดโอกาสให้ผู้ถือหุ้นใช้สิทธิต่างๆ ดังนี้

1.  สิทธิในการมอบฉันทะให้บุคคลอื่นเข้าประชุมผู้ถือหุ้นและออกเสียงลงคะแนนแทน

  ในกรณีที่ผู้ถือหุ้นรายใดไม่สามารถเข้าร่วมประชุมด้วยตนเอง
  สามารถมอบฉันทะให้บุคคลอื่นหรือกรรมการอิสระของบริษัท ที่บริษัท
  จะเสนอชื่อให้เป็นผู้รับมอบฉันทะของผู้ถือหุ้นเข้าร่วมประชุมและออกเสียงลงคะแนนแทนตน
  โดยบริษัทได้แนบหนังสือมอบฉันทะพร้อมกับหนังสือเชิญประชุมหรือสามารถดาวน์โหลดแบบฟอร์มได้จากเว็บไซต์ของบริษัท
  www.forth.co.th ในกรณีที่ผู้ถือหุ้นประสงค์ที่จะมอบฉันทะให้แก่กรรมการอิสระของบริษัท
  ผู้ถือหุ้นจะต้องส่งหนังสือมอบฉันทะที่ระบุรายละเอียดครบถ้วนพร้อมทั้งสำเนาบัตรประชาชนหรือหนังสือเดินทางหรือเอกสารแสดงตนอื่นๆ
  ตามที่กำหนดกลับมายังบริษัท ก่อนวันประชุมผู้ถือหุ้น

2.  สิทธิในการเสนอวาระการประชุมเพิ่มเติม

  บริษัท
  มีนโยบายที่จะเปิดโอกาสให้ผู้ถือหุ้นสามารถเสนอวาระการประชุมเพิ่มเติมนอกเหนือจากวาระการประชุมผู้ถือหุ้นสามัญประจำปี
  ในการเสนอวาระการประชุมเพิ่มเติม ผู้ถือหุ้นสามารถเสนอวาระได้ตามขั้นตอน ดังนี้

  2.1 จัดส่งเรื่องที่จะเสนอให้บรรจุเข้าเป็นวาระการประชุมเพิ่มเติมพร้อมด้วยเหตุผล
  รายละเอียดข้อเท็จจริง
  และข้อมูลอื่นใดที่จำเป็นของการขอเสนอวาระดังกล่าวในแบบเสนอระเบียบวาระการประชุมสามัญผู้ถือหุ้น
  โดยสามารถดาวน์โหลดแบบฟอร์มดังกล่าวได้จากเว็บไซต์ www.forth.co.th
  หรือติดต่อขอได้ตามที่อยู่บริษัท ดังนี้

  บริษัท ฟอร์ท คอร์ปอเรชั่น จำกัด (มหาชน) แผนกนักลงทุนสัมพันธ์

  เลขที่ 226/12,13 และ 16 ถนนพหลโยธิน แขวงสามเสนใน

  เขตพญาไท กรุงเทพมหานคร 10400

  โทรสารหมายเลข 02-6150615 หรือ เบอร์โทรศัพท์ 02-6150600 ต่อ 314
  (แผนกนักลงทุนสัมพันธ์)

  2.2 เกณฑ์การพิจารณาเรื่องที่มีผู้เสนอให้บรรจุเข้าเป็นวาระการประชุมเพิ่มเติมโดยสรุป ดังนี้

  - บริษัท จะตรวจสอบการเป็นผู้ถือหุ้นของผู้ขอเสนอเพิ่มวาระการประชุมกับทะเบียนผู้ถือหุ้น ณ
  วันปิดสมุดทะเบียนผู้ถือหุ้นเพิ่มกำหนดสิทธิของผู้ถือหุ้นในการเข้าประชุมกับทะเบียนผู้ถือหุ้นในครั้งที่เสนอเพิ่มวาระดังกล่าวนั้น

  -
  เป็นเรื่องที่มีความเกี่ยวข้องกับการดำเนินกิจการหรืออาจมีผลกระทบต่อการดำเนินงานของบริษัท
  อย่างมีนัยสำคัญ

  - คณะกรรมการมีมติเห็นชอบกับเรื่องที่เสนอเพิ่มเติมแล้ว
  ก็จะบรรจุเข้าเป็นวาระในการประชุมผู้ถือหุ้น พร้อมทั้งระบุว่าเป็นวาระที่เสนอโดยผู้ถือหุ้น
  ส่วนเรื่องที่ไม่ผ่านความเห็นชอบของคณะกรรมการบริษัท ทางบริษัท
  จะแจ้งให้ผู้ถือหุ้นทราบผ่านทางเว็บไซด์ของบริษัท

3.  สิทธิในการเสนอบุคคลเพื่อเข้าดำรงตำแหน่งกรรมการบริษัท

  3.1 ผู้ถือหุ้นสามารถที่จะเสนอบุคคลเพื่อเข้าดำรงตำแหน่งกรรมการบริษัท โดยมีขั้นตอนการเสนอ
  ดังนี้

  คุณสมบัติและลักษณะต้องห้ามของคณะกรรมการ
  บริษัทขอสงวนสิทธิ์พิจารณาเฉพาะบุคคลที่มีคุณสมบัติตามเกณฑ์ที่กำหนดไว้ข้างล่างนี้
  และมีข้อมูลถูกต้องครบถ้วนเท่านั้น

  1. บุคคลที่ได้รับเสนอชื่อเป็นกรรมการต้องมีคุณสมบัติและไม่มีลักษณะต้องห้าม ดังนี้

-   มีคุณสมบัติถูกต้องและไม่มีลักษณะต้องห้ามตามกฎหมายบริษัท มหาชนจำกัด,
    กฎหมายหลักทรัพย์และตลาดหลักทรัพย์ และการกำกับดูแลกิจการที่ดีของบริษัท

-   มีความรู้ ความสามารถ ความเป็นอิสระ
    ปฏิบัติหน้าที่กรรมการด้วยความระมัดระวังด้วยความซื่อสัตย์
    สามารถทุ่มเทอุทิศเวลาได้อย่างเต็มเม็ดเต็มหน่วย อายุที่เหมาะสม มีสุขภาพร่างกายที่แข็งแรง
    และจิตใจที่สมบูรณ์ สามารถเข้าประชุมคณะกรรมการอย่างสม่ำเสมอ
    มีการเตรียมตัวเป็นการล่วงหน้าก่อนการประชุมเป็นอย่างดี
    มีส่วนร่วมที่สร้างสรรค์ในการประชุม มีความตรงไปตรงมา
    มีความกล้าหาญในการแสดงความคิดเห็นในที่ประชุม และ/หรือ เป็นนักธุรกิจที่มีชื่อเสียง
    ประวัติการทำงาน และจริยธรรมที่ดีงาม และได้รับการยอมรับจากสังคม

-   มีความรู้ความสามารถที่สำคัญต่อธุรกิจของบริษัท

-   ไม่ควรดำรงตำแหน่งกรรมการบริษัทหลายแห่งในขณะเดียวกัน

2.  คณะกรรมการอิสระจะเป็นผู้พิจารณาคัดสรรผู้ที่มีคุณสมบัติเหมาะสม
    เพื่อเสนอให้ที่ประชุมผู้ถือหุ้นพิจารณาลงมติคัดเลือก
    เป็นกรรมการของบริษัทผู้ที่ได้รับการเสนอชื่อ
    แต่หากที่ประชุมคณะกรรมการอิสระไม่คัดเลือกที่จะเสนอต่อที่ประชุมผู้ถือหุ้น
    ผู้ที่ได้รับเสนอชื่อดังกล่าวจะได้รับการเสนอให้ที่ประชุมผู้ถือหุ้นพิจารณาในกลุ่มนอกเหนือความเห็นของคณะกรรมการ
    เพื่อให้ที่ประชุมลงมติครั้งสุดท้าย

3.  ผู้ถือหุ้นใช้เอกสารตามที่แนบนี้ อันประกอบด้วย (1)
    แบบฟอร์มเสนอชื่อบุคคลเพื่อเข้าดำรงตำแหน่งกรรมการ และ (2)
    ข้อมูลบุคคลผู้ได้รับการเสนอชื่อเข้าดำรงตำแหน่งกรรมการ
    โดยเจ้าของข้อมูลลงนามยินยอมและรับรอง และส่งไปรษณีย์ลงทะเบียนถึงบริษัทภายในวันที่ 8
    กุมภาพันธ์ 2551 (ทั้งนี้ยึดจากวันประทับรับ ณ ที่ทำการไปรษณีย์ปลายทางเป็นหลัก)
    ตามที่อยู่ของบริษัทข้างต้นนี้

4.  ใบหุ้นหรือหนังสือยืนยันการถือหุ้นจาก บริษัทหลักทรัพย์/ตัวแทน

4.  การป้องกันการใช้ข้อมูลภายใน

  บริษัท
  มีนโยบายจำกัดการใช้ข้อมูลภายในให้อยู่ในวงเฉพาะผู้บริหารตั้งแต่ระดับกลางถึงระดับสูงที่เกี่ยวข้องภายในแผนกหรือโรงงานเท่านั้น
  สำหรับงบการเงินที่ผ่านการตรวจสอบแล้ว จะถูกเก็บรักษาไว้ที่ผู้อำนวยการฝ่ายบัญชีและการเงิน
  โดยเฉพาะอย่างยิ่งในช่วงก่อนการประกาศผลการดำเนินงานของบริษัท
  สู่สาธารณชนผ่านทางตลาดหลักทรัพย์แห่งประเทศไทย ข้อมูลที่เป็นความลับอื่นๆ
  ของบริษัทจะใช้เพื่อการปรึกษาหารือกับบุคคลในระดับผู้จัดการแผนกและผู้จัดการโรงงานขึ้นไปเท่านั้น
  และในช่วง 1 ปี ที่ผ่านมา หลังจากที่บริษัท เข้าจดทะเบียนกับตลาดหลักทรัพย์แห่งประเทศไทย
  บริษัท ไม่เคยประสบกับปัญหาการรั่วไหลของข้อมูลภายใน เนื่องจากบริษัท
  มีนโยบายเข้มงวดในเรื่องดังกล่าวและหากมีการใช้ข้อมูลภายในที่ทำให้เกิดความเสียหาย
  ฝ่ายบริหารจะพิจารณาลงโทษบุคคลที่เกี่ยวข้องนอกจากนี้ บริษัท
  ได้แจ้งให้กรรมการและผู้บริหารของบริษัท
  รับทราบถึงหน้าที่ที่ต้องแจ้งการถือครองหลักทรัพย์ของกรรมการ ผู้บริหาร
  คู่สมรสและบุตรที่ยังไม่บรรลุนิติภาวะต่อสำนักงานคณะกรรมการ ก.ล.ต.
  ตามที่กำหนดและกำหนดให้ต้องรายงานต่อคณะกรรมการบริษัท ทุกไตรมาส

5.  การกำกับดูแลเรื่องการใช้ข้อมูลภายใน

  บริษัทมีนโยบายห้ามพนักงานและผู้บริหารผู้ทราบข้อมูลภายในเกี่ยวกับผลการดำเนินงานของบริษัท
  ซื้อขายหลักทรัพย์ของบริษัทตั้งแต่วันที่ทราบข้อมูลจนกระทั่งข้อมูลได้เปิดเผยสู่สาธารณชนเรียบร้อยแล้ว
  และห้ามนำ ข้อมูลภายในที่ไม่ควรเปิดเผยไปเผยแพร่ เพื่อเป็นการสร้างราคาให้กับหลักทรัพย์

  นอกจากนั้นบริษัทได้ทำการแจ้งให้กรรมการและผู้บริหารของบริษัท
  เกี่ยวกับหน้าที่การรายงานการถือหลักทรัพย์ของบริษัท
  และบทกำหนดลงโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
  ซึ่งรวมถึงการเปลี่ยนแปลงการถือครองหลักทรัพย์โดย คู่สมรส และบุตรที่ยังไม่บรรลุนิติภาวะ
  ทั้งนี้กรรมการและผู้บริหารจะต้องจัดส่งสำเนาการรายงานดังกล่าวแก่บริษัทในวันเดียวกับที่รายงานต่อสำนักงาน
  ก.ล.ต. ซึ่งกำหนดให้แจ้งภายใน 3 วันทำการ

หมวดที่ 3

บทบาทของผู้มีส่วนได้เสีย

บริษัท ได้ให้ความสำคัญต่อสิทธิของผู้มีส่วนได้เสียทุกกลุ่ม ทั้งในส่วนของกลุ่มลูกค้า คู่ค้า ผู้ถือหุ้น
พนักงานและผู้บริหารของบริษัท เนื่องจากบริษัทตระหนักถึงแรงสนับสนุนจากผู้มีส่วนได้เสียต่างๆ
ซึ่งจะสร้างความสามารถในการแข่งขันและสร้างกำไรให้กับบริษัท
ซึ่งถือว่าเป็นการสร้างความสำเร็จในระยะยาวของบริษัท ดังนั้น บริษัท
ได้กำหนดข้อพึงปฏิบัติของพนักงานต่อผู้มีส่วนได้เสียกลุ่มต่างๆ ดังนี้

พนักงาน

-   มีสิทธิส่วนบุคคล และมีสิทธิที่จะได้รับการคุ้มครองไม่ให้ละเมิดสิทธิส่วนบุคคล

-   สิทธิในการได้รับการปฏิบัติ และได้รับโอกาสเท่าเทียมกัน

-   สิทธิต่างๆ เกี่ยวกับการจ้างงานที่เป็นธรรมและเท่าเทียมกัน เช่น การอนุญาตให้ลางาน
    สิทธิประโยชน์ โอกาสในการเลื่อนขั้น การโอนย้าย การประเมินผลการปฏิบัติงาน

ลูกค้า

-   มีสิทธิได้รับการปฎิบัติอย่างเป็นธรรมและเท่าเทียมกัน

-   สิทธิที่จะได้รับการบริการจากพนักงานอย่างเต็มความรู้ ความสามารถ

-   สิทธิที่จะได้รับสินค้าที่มีคุณภาพและมีประสิทธิผล

-   สิทธิที่จะได้รับการปกป้องรักษาข้อมูลอันเป็นความลับ

ผู้จัดหาสินค้าและบริการ และตัวแทนอื่นๆ

-   สิทธิที่จะได้รับการปฏิบัติอย่างเป็นธรรมและเท่าเทียมกัน

-   สิทธิที่จะได้รับการปกป้องรักษาข้อมูลอันเป็นความลับ

-   สิทธิที่จะได้รับการปฏิบัติด้วยความซื่อตรง และเชื่อถือได้

-   สิทธิที่จะได้รับทราบกฎหมาย ข้อบังคับ และนโยบายที่เกี่ยวข้อง

-   สิทธิที่จะได้รับการแข่งขันอย่างเป็นธรรม

หน่วยงานของรัฐ

-   สิทธิในการกำกับดูแล และลงโทษ ตามกฎหมาย ข้อบังคับ
    และมาตรฐานการปฏิบัติของหน่วยงานของรัฐ

บริษัท ได้กำหนดช่องทางเพื่อรับข้อร้องเรียนจากกลุ่มผู้มีส่วนได้เสียต่างๆ
โดยผู้ร้องเรียนสามารถนำส่งข้อร้องเรียนเป็นลายลักษณ์อักษรและมีข้อมูลอย่างเพียงพอ
รวมทั้งระบุชื่อ-สกุลและที่อยู่ที่สามารถติดต่อได้สะดวกของผู้ร้องเรียนมาที่นักลงทุนสัมพันธ์
ตามที่อยู่หรืออีเมล์ของบริษัท ที่ระบุข้างต้น
โดยนักลงทุนสัมพันธ์จะส่งข้อร้องเรียนต่อไปยังคณะผู้บริหารหรือคณะกรรมการตรวจสอบหรือคณะกรรมการบริษัท
เพื่อทำการตรวจสอบและแก้ไขแล้วแต่กรณีดังนี้

1.  กรณีที่เป็นข้อร้องเรียนจากผู้ถือหุ้น
    จะส่งต่อไปยังคณะกรรมการตรวจสอบและ/หรือคณะกรรมการบริษัท
    ในกรณีนี้ผู้ถือหุ้นอาจติดต่อประธานธรรมการตรวจสอบโดยตรงตามที่อยู่บริษัท ที่ระบุไว้ข้างต้น

2.  กรณีที่เป็นข้อร้องเรียนของลูกค้า คู่ค้า ประชาชาชนทั่วไป
    จะนำส่งไปยังคณะผู้บริหารเพื่อหาทางแก้ไข แล้วรายงานให้คณะกรรมการบริษัท ทราบ

3.  กรณีที่เป็นข้อร้องเรียนจากเจ้าหนี้ ข้อร้องเรียนจะส่งไปยังคณะผู้บริหาร
    หรือผู้บริหารอาจพิจารณาส่งข้อร้องเรียนดังกล่าวไปยังคณะกรรมการบริษัท เพื่อพิจารณาต่อไป

หมวดที่ 4

การเปิดเผยข้อมูลและความโปร่งใส

1. บริษัทได้มีการเผยแพร่ข้อมูลตามเกณฑ์ที่กำหนดโดยผ่านช่องทางของตลาดหลักทรัพย์ฯ
แบบแสดงรายการข้อมูลประจำปี (แบบ 56-1) และรายงานประจำปี และยังได้เผยแพร่ข้อมูลต่างๆ
ทางเว็ปไซด์ www.forth.co.th ของบริษัท ในส่วนของ “ข้อมูลนักลงทุน” ทั้งนี้ ผู้ถือหุ้น,
นักลงทุน, นักวิเคราะห์ สามารถที่จะเข้าไปเรียกดูข้อมูลต่างๆ ของบริษัทได้
โดยบริษัทได้มีการปรับปรุงข้อมูลต่างๆ ให้เป็นปัจจุบันอย่างสม่ำเสมอ

2. ทั้งนี้ บริษัท ยังได้จัดประชุมแถลงข้อมูลผลการดำเนินงานแต่ละไตรมาสให้แก่นักลงทุน
นักวิเคราะห์และนักข่าว ตลอดจนผู้สนใจได้ซักถามข้อมูลต่างๆ เพิ่มเติมทุกไตรมาส ยกเว้นไตรมาสที่
3/2550 ที่ไม่ได้จัดประชุมแถลงข้อมูลผลการดำเนินงาน และบริษัท ได้มีการจัด Company Visit
ให้กับนักลงทุน และนักวิเคราะห์ ได้เข้าเยี่ยมชมโรงงาน (พุทธมณฑลสาย 5) ดังนี้

  สำหรับกิจกรรมในปี 2550 บริษัท ได้มีการจัดกิจกรรมสรุปได้ 3 ส่วน ดังนี้

  ส่วนที่ 1 Opportunity Day

-   ไตรมาสที่ 4/2549 ในวันที่ 29 มีนาคม 2550

-   ไตรมาสที่ 1/2550 ในวันที่ 23 พฤษภาคม 2550

-   ไตรมาสที่ 2/2550 ในวันที่ 20 สิงหาคม 2550

  ส่วนที่ 2 Company Visit (โรงงาน)

-   นักลงทุน ในวันที่ 18 มกราคม 2550

-   นักวิเคราะห์ ในวันที่ 29 พฤศจิกายน 2550

  ส่วนที่ 3 Company Visit (สำนักงานใหญ่)

-   นักวิเคราะห์และกองทุนต่างๆ จากหลายสถาบัน

2.  บริษัท
    ได้แสดงรายงานความรับผิดชอบของคณะกรรมการต่อรายงานทางการเงินควบคู่กับรายงานของผู้สอบบัญชีไว้ในรายงานประจำปี

3.  บริษัท ได้มีการเปิดเผยบทบาทและหน้าที่ของคณะกรรมการบริษัทและคณะกรรมการตรวจสอบ
    จำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุมคณะกรรมการในปีที่ผ่านมา
    ตลอดจนความเห็นจากการทำหน้าที่ของคณะกรรมการตรวจสอบไว้ในรายงานประจำปี
    และหนังสือเชิญประชุมผู้ถือหุ้นตามข้อกำหนดของตลาดหลักทรัพย์ และสำนักงาน ก.ล.ต.

สถิติการเข้าประชุมของกรรมการบริษัทในปี 2550

+-----+-----------------------------+----------------------------------+
| ล   | รายชื่อ                       | จำน                              |
| ำดับ |                             | วนครั้งที่เข้าร่วมประชุม/จำนวนครั้งที่ประชุม |
+=====+=============================+==================================+
| 1.  | นายสนิท วรปัญญา               | 4/4                              |
+-----+-----------------------------+----------------------------------+
| 2.  | นายพงษ์ชัย อมตานนท์            | 4/4                              |
+-----+-----------------------------+----------------------------------+
| 3.  | นางรังษี เลิศไตรภิญโญ           | 4/4                              |
+-----+-----------------------------+----------------------------------+
| 4.  | นายแกลิก อมตานนท์             | 4/4                              |
+-----+-----------------------------+----------------------------------+
| 5.  | นางมาทินี วันดีภิรมย์             | 4/4                              |
+-----+-----------------------------+----------------------------------+
| 6.  | นายบุญญา ตันติพานิชพันธ์          | 4/4                              |
+-----+-----------------------------+----------------------------------+
| 7.  | นางสาวชลธิชา ศิริพงษ์ปรีดา       | 4/4                              |
+-----+-----------------------------+----------------------------------+
| 8.  | นายสุธรรม มลิลา               | 4/4                              |
+-----+-----------------------------+----------------------------------+
| 9.  | นางสาวนงราม เลาหอารีดิลก      | 4/4                              |
+-----+-----------------------------+----------------------------------+

สถิติการเข้าประชุมของกรรมการตรวจสอบบริษัทในปี 2550

+-----+-----------------------------+----------------------------------+
| ล   | รายชื่อ                       | จำน                              |
| ำดับ |                             | วนครั้งที่เข้าร่วมประชุม/จำนวนครั้งที่ประชุม |
+=====+=============================+==================================+
| 1.  | นายสนิท วรปัญญา               | 4/4                              |
+-----+-----------------------------+----------------------------------+
| 2.  | นายสุธรรม มลิลา               | 4/4                              |
+-----+-----------------------------+----------------------------------+
| 3.  | นางสาวนงราม เลาหอารีดิลก      | 4/4                              |
+-----+-----------------------------+----------------------------------+

4.  บริษัท มีนโยบายในการจ่ายค่าตอบแทนแก่กรรมการตามอัตราซึ่งที่ประชุมผู้ถือหุ้นได้มีมติอนุมัติไว้
    ซึ่งยังไม่มีการเปลี่ยนแปลงอัตรามาเป็นเวลาหลายปีแล้ว ทั้งนี้ บริษัท
    ได้มีการเสนอค่าตอบแทนกรรมการอัตราใหม่สูงขึ้นจากปีที่ก่อน
    โดยเป็นค่าตอบแทนกรรมการตามอัตราที่เหมาะสม
    โดยเทียบเคียงกับธุรกิจและอุตสาหกรรมเดียวกัน
    ซึ่งขณะนี้ได้อยู่ในระหว่างการรอมติจากการประชุมสามัญผู้ถือประจำปี 2551

5.  สำหรับค่าตอบแทนของผู้บริหารระดับสูงนั้น บริษัท
    มีนโยบายในการจ่ายค่าตอบแทนที่สะท้อนภาระหน้าที่และความรับผิดชอบของผู้บริหารระดับสูงแต่ละคน
    การจ่ายค่าตอบแทนในอัตราที่เหมาะสมโดยเทียบเคียงกับธรุกิจและอุตสาหกรรมเดียวกัน

6.  บริษัท ได้เปิดเผยข้อมูลการจ่ายผลตอบแทนโดยละเอียดทั้งรูปแบบ ลักษณะ
    และจำนวนเงินค่าตอบแทนไว้ในรายงานประจำปีและแบบ 56-1

7.  บริษัท มีแผนกนักลงทุนสัมพันธ์ หรือ Investor Relations
    เพื่อสื่อสารกับบุคคลภายนอกอย่างเท่าเทียมและเป็นธรรม

หมวดที่ 5

ความรับผิดชอบของคณะกรรมการ

1.  โครงสร้างคณะกรรมการ

    1.  คณะกรรมการบริหาร คือ คณะกรรมการบริษัท 9 ท่าน โดยมีกรรมการที่มิใช่ผู้บริหาร
        (Non-Execution Directors) 3 ท่านและเป็นกรรมการอิสระ

    2.  บริษัท มีการกำหนดวาระการดำรงตำแหน่งของกรรมการไว้อย่างชัดเจน
        โดยระบุไว้ในนโยบายการกำกับดูแลกิจการ และข้อบังคับของบริษัท
        ซึ่งเป็นไปตามกฎหมาย

    3.  บริษัท กำหนดคุณสมบัติของ “กรรมการอิสระ”
        อย่างละเอียดเปิดเผยไว้ในแบบแสดงรายการข้อมูลประจำปี (แบบ 56-1)
        และรายงานประจำปี

    4.  บริษัท
        เปิดเผยข้อมูลการดำรงตำแหน่งของกรรมการแต่ละคนให้ผู้ถือหุ้นทราบโดยเปิดเผยไว้ในแบบแสดงรายการข้อมูลประจำปี
        (แบบ 56-1) ซึ่งผู้ถือหุ้นสามารถดาวน์โหลดข้อมูลได้จากเว็ปไซด์
        ของตลาดหลักทรัพย์แห่งประเทศไทย ที่ www.set.or.th และเว็ปไซด์ของบริษัท
        www.forth.co.th

    5.  บริษัท มีนโยบายแยกบุคคลผู้ดำรงตำแหน่งประธานกรรมการและกรรมการผู้จัดการใหญ่
        ให้เป็นคนละบุคคล เพื่อความชัดเจนและความโปร่งใสในการบริหารงาน
        และมีการกำหนดขอบเขต อำนาจหน้าที่ ความรับผิดชอบไว้อย่างชัดเจน
        โดยเปิดเผยไว้ในแบบแสดงรายการข้อมูลประจำปี (แบบ 56-1)

2.  คณะกรรมการชุดย่อย

คณะกรรมการบริษัท ได้แต่งตั้งคณะกรรมการย่อย 1 คณะ คือ
คณะกรรมการตรวจสอบประกอบด้วยกรรมการอิสระจำนวน 3 ท่าน
โดยมีคุณสมบัติและหน้าที่ความรับผิดชอบตามที่ตลาดหลักทรัพย์ฯ กำหนดไว้
โดยเปิดเผยไว้ในแบบแสดงรายการข้อมูลประจำปี (แบบ 56-1)

3.  แนวทางการกำหนดค่าตอบแทนกรรมการและผู้บริหารระดับสูง

การพิจารณาค่าตอบแทนกรรมการและผู้บริหารระดับสูง คณะกรรมการบริษัท
จะพิจารณาภาระหน้าที่และขอบเขตความรับผิดชอบของกรรมการหรือผู้บริหารรวมทั้งผลการปฏิบัติงานของกรรมการหรือผู้บริหารแต่ละรายและผลการดำเนินงานของบริษัท
นอกจากนี้ยังพิจารณาให้สอดคล้องกับอัตราค่าตอบแทนในตลาดหรืออุตสาหกรรมด้วย ทั้งนี้
ค่าตอบแทนคณะกรรมการต้องได้รับอนุมัติจากที่ประชุมผู้ถือหุ้นด้วย

4.  วาระการดำรงตำแหน่ง

ในการประชุมสามัญถือหุ้นประจำปี กรรมการบริษัท
จำนวนหนึ่งในสามหรือใกล้เคียงกับจำนวนหนึ่งในสามมากที่สุดต้องออกจากตำแหน่ง
โดยกรรมการซึ่งพ้นตำแหน่งนี้อาจได้รับเลือกตั้งกลับเข้าดำรงตำแหน่งใหม่อีกวาระได้

5.  การประเมินตัวเองของคณะกรรมการ

คณะกรรมการจะจัดให้มีการประเมินผลการทำงานของคณะกรรมการ โดยรวมไม่น้อยกว่าปีละ 1
ครั้ง เพื่อเพิ่มประสิทธิภาพและความเข้าใจที่ดีในการทำงานร่วมกันของกรรมการ

6.  การพัฒนากรรมการและผู้บริหาร

คณะกรรมการมีนโยบายที่จะส่งเสริมให้กรรมการทุกคน ผู้บริหารระดับสูง รวมทั้งเลขานุการบริษัท
เข้ารับการอบรมเกี่ยวกับการกำกับดูแลกิจการของบริษัท
อย่างต่อเนื่องทั้งจากการจัดอบรมภายในและจากสถาบันภายนอกอื่นๆ เช่น
ตลาดหลักทรัพย์แห่งประเทศไทย สำนักงาน ก.ล.ต. หรือสมาคมส่งเสริมสถาบันกรรมการบริษัทไทย
(IOD)

ในการแต่งตั้งกรรมการใหม่โดยเฉพาะกรรมการอิสระ
บริษัทได้ให้ข้อมูลเบื้องต้นเกี่ยวกับบริษัทอันได้แก่ โครงสร้างองค์กรและผู้บริหาร
ลักษณะการดำเนินงาน สินค้าหลัก ระเบียบข้อบังคับของบริษัท และกฎหมายที่เกี่ยวข้องกับบริษัท
รวมทั้งข้อกำหนดของสำนักงาน ก.ล.ต. และตลาดหลักทรัพย์ฯ ที่เกี่ยวข้องให้แก่กรรมการใหม่
เพื่อให้กรรมการดังกล่าวสามารถเข้าใจการดำเนินงานของบริษัท
รวมทั้งรับทราบบทบาทหน้าที่และความรับผิดชอบในการเป็นกรรมการหรือกรรมการอิสระ

2.  การกำกับดูแลเรื่องการใช้ข้อมูลภายใน

ห้ามพนักงานและผู้บริหารผู้ทราบข้อมูลภายในเกี่ยวกับผลการดำเนินงานของบริษัท
ซื้อขายหลักทรัพย์ของบริษัท
ตั้งแต่วันที่ทราบข้อมูลจนกระทั่งข้อมูลได้เปิดเผยสู่สาธารณชนเรียบร้อยแล้ว และห้ามนำ
ข้อมูลภายในที่ไม่ควรเปิดเผยไปเผยแพร่ เพื่อเป็นการสร้างราคาให้กับหลักทรัพย์

นอกจากนั้นบริษัทได้ทำการแจ้งให้กรรมการและผู้บริหารของบริษัท
เกี่ยวกับหน้าที่การรายงานการถือหลักทรัพย์ของบริษัท
และบทกำหนดลงโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
ซึ่งรวมถึงการเปลี่ยนแปลงการถือครองหลักทรัพย์โดย คู่สมรส และบุตรที่ยังไม่บรรลุนิติภาวะ
ทั้งนี้กรรมการและผู้บริหารจะต้องจัดส่งสำเนาการรายงานดังกล่าวแก่บริษัทในวันเดียวกับที่รายงานต่อสำนักงาน
ก.ล.ต. ซึ่งกำหนดให้แจ้งภายใน 3 วันทำการ

3.  บุคลากร

    1.  จำนวนพนักงานและผลตอบแทน

  จำนวนพนักงานของบริษัทและบริษัทย่อย (ไม่รวมกรรมการและผู้บริหารตามข้อ 9.5)

+----+-----------------+------+-------+------+-------+------+-------+
| ลำ | สถานที่ปฏิบัติงาน    | ปี    |       | ปี    |       | ปี    |       |
|    |                 | 2548 |       | 2549 |       | 2550 |       |
| ดับ |                 |      |       |      |       |      |       |
+====+=================+======+=======+======+=======+======+=======+
|    |                 | จ    | จำน   | จ    | จำน   | จ    | จำน   |
|    |                 | ำนวน | วนเงิน | ำนวน | วนเงิน | ำนวน | วนเงิน |
|    |                 | (คน) | (ล้า   | (คน) | (ล้า   | (คน) | (ล้า   |
|    |                 |      | นบาท) |      | นบาท) |      | นบาท) |
+----+-----------------+------+-------+------+-------+------+-------+
| 1. | บมจ.ฟอร์ท        | 954  | 1     | 1    | 1     | 1    | 1     |
|    | คอร์ปอเรชั่น       |      | 46.40 | ,101 | 79.16 | ,161 | 91.95 |
+----+-----------------+------+-------+------+-------+------+-------+
| 2. | บจก. อีเลคทรอนิคส์ | 122  | 39.40 | 120  | 50.75 | 132  | 49.66 |
|    | ซอร์ซ            |      |       |      |       |      |       |
+----+-----------------+------+-------+------+-------+------+-------+
| 3. | บจก. จีเนียส      | 73   | 15.90 | 79   | 21.85 | 77   | 24.05 |
|    | ทราฟฟิค ซีสเต็ม    |      |       |      |       |      |       |
+----+-----------------+------+-------+------+-------+------+-------+
| 4. | กิจการร่วมค้า      | 35   | 0.68  | 54   | 6.13  | 61   | 2.85  |
|    | Genius          |      |       |      |       |      |       |
+----+-----------------+------+-------+------+-------+------+-------+
|    | รวม             | 1    | 2     | 1    | 2     | 1    | 2     |
|    |                 | ,184 | 02.38 | ,264 | 57.89 | ,431 | 96.50 |
+----+-----------------+------+-------+------+-------+------+-------+

  ทั้งนี้ ในรอบระยะเวลา 3 ปีที่ผ่านมา บริษัทไม่มีข้อพิพาทด้านแรงงานที่เป็นนัยสำคัญ
  อันมีผลกระทบทางด้านลบต่อบริษัท

  ผลตอบแทนเพื่อจูงใจในการทำงานอื่นๆ

  ทั้งนี้ บริษัทได้จัดตั้งกองทุนสำรองเลี้ยงชีพให้แก่พนักงาน เริ่มตั้งแต่งวดเดือนเมษายน 2544
  เป็นต้นมาโดยพนักงานจะจ่ายเงินสะสมในอัตราร้อยละ 3 ของค่าจ้างทุกเดือน
  ในขณะที่บริษัทจ่ายเงินสมทบในอัตราร้อยละ 3

2.  นโยบายในการพัฒนาพนักงาน

  บริษัทมีนโยบายสนับสนุนการพัฒนาพนักงาน
  ซึ่งถือเป็นทรัพยากรสำคัญในการดำเนินกิจการของบริษัท
  ทั้งด้านทักษะความรู้ในการปฏิบัติงานเพื่อให้เกิดประสิทธิผลและความปลอดภัยในการทำงาน
  โดยมีการจัดอบรมพนักงาน ปฐมนิเทศ
  และบริษัทยังมีนโยบายในการสร้างเสริมทัศนคติที่ดีต่อองค์กรอีกด้วย